Diari Oficial de la Generalitat Valenciana


Sumari del DOGV 8142, del 05-10-2017 (2017/8685)

ACORD de 29 de setembre de 2017, del Consell, de generació de crèdits i autorització d'ajusts de crèdits entre capítols, programes i seccions.
----------------------------------------------------------------------------------------------------------------------------------------------

### Dades del document

Número de DOGV
:   8142

Data del DOGV
:   05-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8685


Data del document
:   29-09-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de setembre de 2017, del Consell, de generació de crèdits i autorització d'ajusts de crèdits entre capítols, programes i seccions. [2017/8685]  
El Decret llei 3/2016, de 27 de maig, del Consell, pel qual es regula el procediment de liquidació del Pla Especial de suport a la inversió productiva en municipis de la Comunitat Valenciana, estableix en l'article 3 que «Els ajuntaments que hagen sol·licitat l'autorització de projectes amb càrrec al Pla especial, n'haja estat aprovat o no el finançament amb càrrec a aquest, i les obres del qual consideren que no han d'executar-se, bé per causes sobrevingudes que ho impedisquen, per raons d'interés públic o per haver-se produït modificacions en la necessitat d'infraestructures en els municipis, podran sol·licitar-ne la substitució, per un altre o altres projectes, l'import total del qual no siga superior a aquell que substitueix, deduïdes, si és el cas, les obligacions econòmiques pagades o pendents de pagament amb càrrec al finançament del Pla especial».  
Dins del termini assenyalat en l'esmentat decret llei i acompanyat dels documents que en ell es requereixen l'Ajuntament d'Albaida va sol·licitar, entre d'altres, la substitució del projecte denominat «Adquisició local i adequació nova biblioteca municipal», amb un import finançable, a càrrec del Pla especial de suport a la inversió productiva en municipis de la Comunitat Valenciana de 544.000,00.  
Com a requisit previ a l'autorització de substitució de l'esmentat projecte, en haver executat parcialment la inversió, es va sol·licitar el reintegrament per l'Ajuntament de l'import percebut, que ascendia a 165.832,74 euros.  
Realitzat el reintegrament, mitjançant Resolució de 28 d'abril de 2017, del conseller d'Hisenda i Model Econòmic, es va acceptar la renúncia per l'Ajuntament al projecte abans assenyalat, i se'l va autoritzar per a la presentació d'un o més projecte per un import màxim de 544.000,00 euros.  
Dins del termini concedit l'Ajuntament d'Albaida va presentar nous projectes que ja compten amb el preceptiu informe de viabilitat, per la qual cosa és procedent l'autorització dels oportuns ajustos de crèdits, en el pressupost de l'agrupació de romanents.  
Per tot això i en virtut del que disposen els articles 21 i 23 de la Llei 14/2016, de 30 de desembre, pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 29 de setembre de 2017,  
  
  
  
ACORDA  
  
Primer  
Generar crèdit en el pressupost d'ingressos de l'exercici corrent de la Generalitat per import de 165.832,74 euros, en l'aplicació pressupostària 760.00.  
  
Segon  
Generar crèdit en el pressupost de despeses, de l'exercici corrent, aplicació pressupostària 12.38.92.585.05.7 PM 056 «Adequació avinguda del Romeral», per import de 165.832,74 ?.  
  
Tercer  
Realitzar els ajustos de crèdits que tot seguit s'indica, en el pressupost de l'agrupació de romanents, entre seccions, capítols i programes pressupostaris per un import global de 378.167,26 euros,  
València, 29 de setembre de 2017  
  
La consellera secretària,  
MÓNICA OLTRA JARQUE